
REPUBLIKA E SHQIPËRISË
URDHRI I PUNONJËSVE SOCIALË


KONTRATË PËR KRYERJEN E PRAKTIKËS PROFESIONALE
e lidhur sot, më datë _______________, midis palëve: 
Z/Znj. ___________________________, anëtar i Urdhërit të Punonjësve Socialë të Shqipërisë, me nr. _______ License Profesionale, me adresë: ___________________________, Në vijim i quajtur “SUPERVIZOR I PRAKTIKËS”
 dhe
Z/Znj._______________________, anëtar i Urdhërit të Punonjësve Socialë të Shqipërisë, me nr. ________ regjistri, me adresë: ____________________________, Në vijim i quajtur “PRAKTIKANTI” 
BAZA LIGJORE: Kjo kontratë hartohet në përputhje me Ligjin nr.7961, datë 12.07.1995 “Kodi i Punës në Republikën e Shqipërisë” (i ndryshuar), Ligjin nr.10171, datë 22.10.2009 “Për profesionet e rregulluara në Republikën e Shqipërisë”, ligjit nr. 163/2014 për Urdhrin e Punonjësve Socialë në Republikën e Shqipërisë, Urdhrit të Përbashkët të Ministrisë së Shëndetësisë dhe Mbrojtjes Sociale nr.574/1 prot., datë 30.01.2018 dhe Ministrisë së Arsimit, Rinisë dhe Sporteve nr.4691/2 prot., datë 03.12.2022 “Për miratimin e rregullores së praktikës për profesionin e Punonjësve Socialë në Republikën e Shqipërisë”. 
Palët me vullnetin e tyre të lirë bien dakord si me poshtë: 
Neni 1
Objekti i Kontratës

Objekt i kësaj kontrate është përcaktimi i të drejtave dhe detyrimeve që lindin për Supervizorin e Praktikës dhe Praktikantit, gjatë kohës së kryerjes së praktikës.
Neni 2
Afati i Kontratës

Afati i kontratës dhe hyrja në fuqi e saj fillon nga data e nënshkrimit të saj nga palët dhe përfundon me përfundimin e afatit të kryerjes së praktikës profesionale. 
Neni 3
Qëllimi i kontratës

 1. Kontrata e praktikës lidhet midis Supervizorit të Praktikës Profesionale dhe Praktikantit/es me qëllim përgatitjen praktike të praktikantit për përvetësimin efektiv të njohurive teknike, praktike dhe etike të profesionit nga ana e tij/saj, në përputhje me programin e praktikës. 
2. Kontrata garanton të drejtat dhe detyrimet e Supervizorit të Praktikës për të dhënë eksperiencën e tij, duke respektuar parimin e lirisë kontraktuale, të barazisë dhe të respektimit të së drejtës dhe të paanshëm ndaj interesave të palëve. 
3. Drejtuesi i Praktikës, në përfundim të saj, bën vlerësimin e njohurive praktike të praktikantit, duke plotësuar “Formularin e Vlerësimit të Praktikës”. 
Neni 4
Të drejtat e praktikantit

Gjatë ushtrimit të praktikës profesionale, praktikanti: 
1. Kërkon respektimin e kontratës së nënshkruar për praktikën profesionale. Merr pjesë dhe aktivizohet në të me interes shkencor dhe profesional.
2. Merr pjesë dhe aktivizohet në të gjitha aktivitetet me interes shkencor profesional teorik dhe praktik që zhvillohen.
3. Ndjek dhe aktivizohet në format dhe programet e Edukimit të Vazhdueshëm Profesional me interes për aftësimin e tij profesional.
4. Ankohet tek drejtuesi i institucionit, si dhe në strukturat më të afërta të UPS për veprime, që bien ndesh me këto të drejta apo tjetër veprim që i pengon, i krijon vështrësi, apo pamundësi në zhvillimin efektiv të praktikës profesionale. 
5. Praktikanti që për arsye të justifikuara shkëput kontratën ekzistuese, për periudhën e mbetur, nënshkruan kontratë me një drejtues tjetër praktike. 
Neni 5
Përgjegjësitë e praktikantit

Praktikanti duhet që: 
1. Të marrë pjesë rregullisht në praktikë dhe të zbatojë programin e saj. 
2. Të krijojë dhe të mbajë marrëdhënie korrekte të bazuara në mirësjellje dhe respekt të ndërsjellët me profesionistin, që udhëheq praktikën, kolegët dhe personelin tjetër, si dhe me drejtuesin e institucionit. 
3. Të njohë Kodin e Etikës dhe Deontologjisë dhe veprimtarinë dhe sjelljen e tij profesionale ta bazojë në parimet dhe dispozitat e këtij Kodi. 
4. Të bëjë përpjekje maksimale për përvetësimin e njohurive praktike-teknike që i shërbejnë ngritjes dhe aftësimit të tij profesional. 
5. Të ndjekë dhe të marrë pjesë në aktivitete shkencore, këshillime etj. 
6. Të zbatojë e respektojë me përpikmëri rregullat dhe statutin e institucionit ku kryen praktikën. 
7. Të nënshkruajë me fillimin e praktikës profesionale, kontratën tip të praktikantit, një kopje të së cilës ta depozitojë pranë zyrës qendrore të UPS. 

Neni 6
Të drejtat e profesionistit që udhëheq praktikantin (Supervizori)

Profesionisti që udhëheq praktikantin ka të drejtë: 
1. Të anullojë kontratën në rast të shkeljes së detyrimeve të saj nga ana e praktikantit dhe të njoftojë strukturat e UPS. 
2. Për udhëheqjen e një praktikanti gjatë një cikli të plotë praktike të përfitojë kredite të vlefshme për përmbushjen e programit të edukimit në vazhdim, në sasinë e përcaktuar sipas akteve përkatëse. 
3. Për vështirësitë dhe pengesat që i krijohen, në zbatimin e programit të miratuar, të njoftojë UPS dhe strukturat drejtuese nga të cilat varet. 
4. Udhëheqësi i praktikës nuk mund të ndjekë në të njëjtën kohë më shumë se një praktikant. 

Neni 7
Përgjegjësitë e profesionistit që udhëheq praktikantin

Profesionisti që udhëheq praktikantin duhet: 
1. Të njohë programin e praktikës profesionale dhe të kërkojë zbatimin e tij nga ana e praktikantit. 
2. Të njohë parimet e Kodit të Etikës dhe Deontologjisë, si dhe të kërkojë zbatimin dhe respektimin e tyre në zhvillimin e praktikës. 
3. Të sigurojë dhe të përgjigjet për mbarëvajtjen e praktikës profesionale. 
4. Të mbikëqyrë frekuentimin e rregullt të praktikantit dhe ta dokumentojë atë në Librezën e Praktikës.
5. Të jetë kontribues dhe miqësor në edukimin dhe formimin profesional të praktikantit. 
6. Të kujdeset në respektimin dhe zbatimin e kontratës së nënshkruar me praktikantin. 
7. Të plotësojë me saktësi e përgjegjësi Formularin e Vlerësimit të Praktikantit. 

Neni 8
Të ndryshme

1. Gjatë kohës së praktikës, praktikantit i paguhen sigurimet shoqërore dhe shëndetësore nga subjekti pranë të cilit ai kryen praktikën profesionale. 
2. Palët duhet të përpiqen të zgjidhin me mirëkuptim çdo mosmarrëveshje që mund të lind gjatë zbatimit të kësaj kontrate dhe, në të kundërt, t’ia referojnë mosmarrëveshjen Urdhrit të Punonjësve Socialë. 
3. Kjo kontratë përpilohet në tre ekzemplarë të barasvlershëm, nga të cilat palët mbajnë secila nga një kopje dhe një kopje depozitohet pranë Urdhrit të Punonjësve Socialë. 
Pasi u njohën me përmbajtjen e kësaj kontrate, palët e nënshkruajnë atë me vullnet të lirë dhe të plotë. 

      Supervizori i Praktikës                                                                                                  Praktikanti 
____________________________                                                              _____________________________
(emër, mbiemër, nënshkrim)                                                                             (emër, mbiemër, nënshkrim)


Tel: +355675002036 Email: UPSs.shqiperi@yahoo.com;
www.urdhriipunonjesvesociale.al; Rruga “Jusuf Vrioni”, Pallati 1, Kati i I-rë, Tiranë, Shqipëri

